**Noteikumu projekta „Grozījums Ministru kabineta 2011.gada 29.marta noteikumos Nr.245 „Noteikumi par kārtību, kādā izsniedz, pārreģistrē, aptur un anulē speciālo atļauju (licenci) patērētāju kreditēšanas pakalpojumu sniegšanai un maksā valsts nodevu par speciālās atļaujas (licences) izsniegšanu un pārreģistrāciju, kā arī prasībām kapitālsabiedrībai speciālās atļaujas (licences) saņemšanai” sākotnējās ietekmes novērtējuma ziņojums**

**(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Noteikumu projekts sagatavots pēc Ekonomikas ministrijas iniciatīvas, lai novērstu praksē konstatētās problēmas Ministru kabineta noteikumu Nr.245 „Noteikumi par kārtību, kādā izsniedz, pārreģistrē, aptur un anulē speciālo atļauju (licenci) patērētāju kreditēšanas pakalpojumu sniegšanai un maksā valsts nodevu par speciālās atļaujas (licences) izsniegšanu un pārreģistrāciju, kā arī prasībām kapitālsabiedrībai speciālās atļaujas (licences) saņemšanai” (turpmāk – Noteikumi) piemērošanā. |
| 2. | Pašreizējā situācija un problēmas | Noteikumu 28.punkts šobrīd paredz, ka speciālās atļaujas (licences) darbības laikā kapitālsabiedrībai katru gadu līdz 1.martam ir pienākums iesniegt Patērētāju tiesību aizsardzības centrā (tālāk tekstā – PTAC) informāciju par iepriekšējo kalendāro gadu, norādot ar patērētājiem noslēgto kreditēšanas līgumu skaitu un patērētājiem izsniegto kredītu kopējo summu. Pamatojoties uz iesniegto informāciju, šobrīd ir iespējams izdarīt secinājumus tikai par nebanku patērētāju kreditēšanas sektora tirgus apjomu, taču nav iespējams gūt pietiekamu priekšstatu par nebanku patērētāju kreditēšanas sektora darbību kopumā, lai spētu kvalitatīvi izstrādāt un veidot patērētāju aizsardzības politiku un plānotu uzraudzību šajā nozarē. Tāpat arī informācijas iesniegšana vienreiz gadā ir nesamērīgi ilgs laiks, lai spētu ātri reaģēt uz izmaiņām tirgū nebanku patērētāju kreditēšanas sektorā. 2012.gada nogalē, atsaucoties uz PTAC aicinājumu iesniegt informāciju par patērētāju kreditēšanas pakalpojumu sniedzēju jaunās pārdošanas datiem 2012.gada trīs ceturkšņos, kredītportfeļa izmaiņām ceturkšņu griezumā, izsniegto kredītu kvalitāti, klientu dalījumu pēc vecuma grupām u.c. nebanku kreditēšanas tirgu raksturojošos rādītājus, informāciju iesniedza 78% no visiem nebanku tirgus dalībniekiem. Tā kā Noteikumi neparedz citas informācijas obligātu iesniegšanu PTAC, atlikušie 22 % tirgus dalībnieku atteicās šādu informāciju iesniegt, pamatojot, ka prasītā informācija ir komercnoslēpums.Lai novērstu radušos situāciju un nodrošinātu kvalitatīvu tirgus datu analīzi, ir nepieciešams izdarīt grozījumus Noteikumos un paredzēt biežākas un detalizētākas informācijas iesniegšanas pienākumu nebanku kreditēšanas tirgus dalībniekiem.  |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekts izstrādāts, lai PTAC kā uzraudzības iestādei būtu pieejama plašāka informācija par nebanku tirgus sektoru, un, lai būtu iespējams plānot gan tirgus uzraudzību, gan sekot līdzi tirgus tendencēm un pakalpojumu attīstībai un nepieciešamības gadījumā ātri reaģēt uz patērētājiem nelabvēlīgām parādībām. Reizi pusgadā PTAC būs jāiesniedz informācija par katru kredīta veidu, norādot piešķirto kredītu skaitu, izsniegto kredītu kopējo summu, izsniegto kredītu kredītportfeļa summu, procentu likmi un kavēto kredītu skaitu. Ņemot vērā to, ka nebanku kreditēšanas tirgus ir dinamisks un mainīgs, kā arī to, ka esošā prakse liecina, ka tajā tiek ieviesti dažādi jauni līdz tam tirgū plaši neizplatīti pakalpojumi (kā, piemēram, - plašais bezmaksas kredītu piedāvājums, kas pirms tam nebija plaši pieejams) un tamdēļ iepriekš nav iespējams noteikt visus iespējamos informācijas kritērijus, kuri būtu nepieciešami nebanku tirgus analīzei, noteikumu projekts paredz arī pieprasīt citu informāciju (t.sk. komercnoslēpumu) pēc PTAC pieprasījuma, ja tā nepieciešama normatīvajos aktos noteikto funkciju izpildei vai tirgus attīstības tendenču noteikšanai. Lai kapitālsabiedrības spētu nodrošināt šādu prasību izpildi noteikumu projekts paredz, ka informācija ir jāiesniedz sapratīgā termiņā.  |
| 5. | Projekta izstrādē iesaistītās institūcijas | Ar 2013.gada 5.februāra ekonomikas ministra rīkojumu Nr.29 „Par darba grupas izveidi patērētāju kreditēšanas jomas regulējuma pilnveidei” tika izveidota darba grupa, kuras sastāvā tika iekļauti pārstāvji no Ekonomikas ministrijas, Finanšu ministrijas, Valsts ieņēmumu dienesta, Patērētāju tiesību aizsardzības centra, Latvijas Bankas, Finanšu un kapitāla tirgus komisijas, Latvijas Nebanku Kredītdevēju asociācijas, Latvijas Komercbanku asociācijas, Latvijas Hipotekāro nebanku aizdevēju asociācijas, Latvijas Līzinga devēju asociācijas, Latvijas Lombardu asociācijas, Latvijas Patērētāju interešu aizstāvības asociācijas, Latvijas Kredītņēmēju asociācijas, Latvijas Darba devēju konfederācijas. Darba grupas ietvaros Ekonomikas ministrija sagatavoja noteikumu projektu. Noteikumu projekts tika skaņots ar darba grupu, kuras locekļi pārstāv gan nozari, gan patērētājus.  |
| 6. | Iemesli, kādēļ netika nodrošināta sabiedrības līdzdalība | Noteikumu projekts tika izstrādāts un skaņots ar 2013.gada 5.februāra ekonomikas ministra rīkojumu Nr.29 „Par darba grupas izveidi patērētāju kreditēšanas jomas regulējuma pilnveidei” izveidotās darba grupas ietvaros, kuras locekļi pārstāv gan nozari, gan patērētājus. Darba grupas locekļu izteiktie viedokļi tika izvērtēti un iespēju robežās tika ņemti vērā projekta izstrādes gaitā.  |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Patērētāju kreditēšanas pakalpojumu sniedzēji, kas nav uzskatāmi par kredītiestādēm. Kreditēšanas pakalpojumu tirgū šobrīd darbojas 52 kreditēšanas kapitālsabiedrības, kas normatīvajos tiesību aktos noteiktajā kārtībā ir saņēmušas speciālo atļauju (licenci) patērētāju kreditēšanai.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Patērētāji, kas izmanto vai varētu izmantot nebanku sektora kreditēšanas pakalpojumus (~ 200 000 Latvijas iedzīvotāju).  |
| 3. | Tiesiskā regulējuma finansiālā ietekme | Papildus statistiskās informācijas sagatavošana un informācijas sniegšanas biežums varētu radīt papildus administratīvos izdevumus patērētāju kreditēšanas pakalpojumu sniedzējiem. Tajā pašā laikā, nav sagaidāms, ka papildus administratīvās izmaksas varētu būtiski ietekmēt patērētāju kreditēšanas pakalpojumu sniedzēju darbību. Sagaidāms, ka papildus izmaksas varētu būt nelielas.Tiesiskajam regulējumam nav finansiālas ietekmes uz patērētāju. |
| 4. | Tiesiskā regulējuma nefinansiālā ietekme | Papildus statistiskā informācija ļaus Patērētāju tiesību aizsardzības centram apzināt tendences nebanku patērētāju kreditēšanas tirgū un reaģēt uz tirgus izmaiņām, kā arī efektīvāk plānot tirgus uzraudzību. Attiecīgi, valsts budžeta līdzekļi tiktu izmantoti lietderīgāk.  |
| 5. | Administratīvās procedūras raksturojums | Papildus līdzšinējai iesniedzamajai informācijai patērētāju kreditēšanas pakalpojuma sniedzējam būs jāiesniedz arī informācija par patērētājiem izsniegto kredītu kredītportfeļa summu uz iepriekšējā pusgada beigām, ar patērētājiem noslēgto jauno kreditēšanas līgumu skaitu iepriekšējā pusgadā, procentu likmi iepriekšējā pusgadā un cita informācija. Lai atvieglotu informācijas iesniegšanu, Patērētāju tiesību aizsardzības centrs izstrādās nepieciešamās formas, kā arī nodrošinās konsultācijas, ja radīsies neskaidrības par iesniedzamo informāciju. Informāciju varēs iesniegt arī elektroniski, ja tiks nodrošināta dokumenta parakstīšana ar drošu elektronisko parakstu. |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

 Anotācijas III., IV., V. un VI. sadaļa – noteikumu projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošina Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām  | Projekts neparedz valsts pārvaldes iestāžu funkciju paplašināšanu. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Ekonomikas ministrs D.Pavļuts

**Iesniedzējs:**

# Ekonomikas ministrs D.Pavļuts

Vīza: Valsts sekretāra pienākumu izpildītājs-

valsts sekretāra vietnieks A.Liepiņš

13.06.2013. 12:42

1039

D.Brūklītis

Didzis.Bruklitis@em.gov.lv; 67013274